Vecmoku pilskalns

Vecmoku pilskalns atrodas Tukuma novada Tumes pagastā pie Vecmokām. Kilometru uz ziemeļaustrumiem atrodas Vecmoku muižas komplekss.

Pilskalns ierīkots uz neliela kalna raga, kas izvirzījies uz rietumiem no Vecmoku kalnāja. Pilskalna plakums austrumos norobežots ar 2 m augstu valni, kuram gar dienvidu malu samanāma senā uzejas vieta. Pilskalna augstums — 15 m. Lēzenākajā austrumu nogāzē izveidota terase. Pilskalnā atrastie dzelzs sārņi ļauj to datēt ar dzelzs laikmetu. Pilskalns atradies kuršu Vanemas zemē.

Pilskalna apkārtne bagāta ar dažādiem arheoloģiskiem atradumiem. Vecmoku muižas laukos atrasti vairāki zobeni un bultu gali, un netālu no pilskalna atrodas senkapi.E.Brastiņš Latvijas pilskalni- Kuršu zeme. Rīga. 1923. 20. gadsimta sākumā pilskalna pakājē atrastas vairākas senlietas, kuras attiecinātas uz 6. gadsimtu.

Vecmoku pilskalnu pirmo reizi aprakstījis E. Šmidts 1900. gadā, izveidojot arī stipri nepilnīgu tā plānu. 1912. gadā pilskalnu apmeklējis Kārlis fon Lēviss of Menārs. 1923. gadā savas Kurzemes pilskalnu apzināšanas ekspedīcijas laikā pilskalnu pētījis un uzmērījis Ernests Brastiņš.

 Foto galerija 

 Atsauces 

 Ārējās saites 
 Vecmoku pilskalns

Kategorija:Pilskalni Kurzemē
Kategorija:Tumes pagasts